pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กยศ. ร่วมกับศาลยุติธรรม ให้ความรู้ด้านไกล่เกลี่ยข้อพิพาท
วันพุธที่ 18 เมษายน 2561
กยศ. ร่วมกับศาลยุติธรรม ให้ความรู้ด้านไกล่เกลี่ยข้อพิพาท
กยศ. ร่วมกับสํานักงานศาลยุติธรรม เพื่อให้ความรู้เบื้องต้นและประชาสัมพันธ์เกี่ยวกับการระงับข้อพิพาททางเลือกให้แก่บุคลากรทางการศึกษา และร่วมกันอภิปรายในหัวข้อ “อนาคตเด็กไทย กับกยศ. ยุคใหม่” เมื่อวันพุธที่ 18 เมษายน 2561
กองทุนเงินให้กู้ยืมเพื่อการศึกษา (กยศ.) ร่วมกับสํานักงานศาลยุติธรรม เพื่อให้ความรู้เบื้องต้นและประชาสัมพันธ์เกี่ยวกับการระงับข้อพิพาททางเลือกให้แก่บุคลากรทางการศึกษา และร่วมกันอภิปรายในหัวข้อ “อนาคตเด็กไทย กับกยศ. ยุคใหม่” เมื่อวันพุธที่ 18 เมษายน 2561 ณ ห้องประชุมสัญญา ธรรมศักดิ์ ชั้น 7 สถาบันพัฒนาข้าราชการฝ่ายตุลาการศาลยุติธรรม
นายชัยณรงค์ กัจฉปานันท์ ผู้จัดการกองทุนฯ ได้เปิดเผยว่า “กองทุนต้องขอขอบคุณสํานักงานศาลยุติธรรมที่เห็นความสําคัญของการดําเนินงานกองทุนในส่วนของการติดตามหนี้ โดยได้มีส่วนช่วยเหลือในกระบวนการไกล่เกลี่ยข้อพิพาทสําหรับกลุ่มผู้กู้ยืมที่ค้างชําระหนี้และเข้าสู่กระบวนการฟ้องร้องดําเนินคดี มาโดยตลอด ปัจจุบัน กองทุนมีผู้กู้ยืมที่ครบกําหนดชําระหนี้จํานวนกว่า 3.6 ล้านราย โดยมีผู้กู้ยืมที่ค้างชําระหนี้และศาลมีคําพิพากษาแล้ว 1.2 ล้านราย โดยขณะนี้มีผู้กู้ยืมที่ผิดนัดและไม่ชําระหนี้ตามคําพิพากษา และเข้าสู่กระบวนการบังคับคดีแล้วจํานวนประมาณ 2 แสนราย และยังมีผู้กู้ยืมที่จะเข้าสู่กระบวนการพิจารณาคดีประมาณ 1 ล้านราย ทําให้ส่งผลกระทบต่อการพิจารณาพิพากษาคดีปกติของศาล
ปัจจุบัน พระราชบัญญัติกองทุนเงินให้กู้ยืมเพื่อการศึกษา พ.ศ. 2560 ได้มีผลบังคับใช้แล้ว ซึ่งกําหนดให้องค์กรนายจ้างมีหน้าที่หักเงินได้พึงประเมินตามมาตรา 40 (1) แห่งประมวลรัษฎากรของพนักงาน/ลูกจ้างที่เป็นผู้กู้ยืมเงินกองทุน ตามอํานาจที่กองทุนแจ้งเนื่องจากการจ้างแรงงาน เช่น เงินเดือนค่าจ้างฯ นําส่งกรมสรรพากรพร้อมกับการนําส่งภาษีเงินได้ หัก ณ ที่จ่ายเพื่อชําระหนี้คืนกองทุน ซึ่งคาดว่าจะช่วยเพิ่มประสิทธิภาพในการติดตามหนี้ของกองทุน โดยลดปัญหาหนี้ค้างชําระและลดจํานวนคดีที่เข้าสู่ศาล อย่างไรก็ตาม ผู้กู้ที่ศาลพิพากษาแล้วขอให้ไปชําระหนี้หรือขอเจรจาไกล่เกลี่ยชั้นบังคับคดีได้ เพื่อป้องกันการถูกยึดทรัพย์บังคับคดี โดยผู้กู้ยืมสามารถสอบถามรายละเอียดเพิ่มเติมได้ที่กองทุน กยศ. โทร 0 2016 4888 หรือสํานักงานบังคับคดีในแต่ละจังหวัด
สุดท้ายนี้ กองทุนขอฝากถึงผู้กู้ยืมทุกคนว่าเงินกู้ยืมเพื่อการศึกษาเปรียบเสมือนการให้ทุนแก่เยาวชน เพื่อไปสร้างอนาคตของตนเองและสร้างทุนมนุษย์ให้กับตัวผู้กู้ยืมเอง เมื่อถึงกําหนดชําระหนี้ก็ขอให้ชําระตามกําหนดเวลา เพื่อส่งมอบโอกาสคืนทุนการศึกษาให้กับคนรุ่นใหม่ต่อไป”
รัฐบาลไทย-ข่าวทำเนียบรัฐบาล- รองนายกรัฐมนตรี เป็นประธานเปิดงาน "วันภาษาไทยแห่งชาติ 29 กรกฎาคม ประจำปี พ.ศ.2560"
วันพฤหัสบดีที่ 27 กรกฎาคม 2560
รองนายกรัฐมนตรี เป็นประธานเปิดงาน "วันภาษาไทยแห่งชาติ 29 กรกฎาคม ประจําปี พ.ศ.2560"
รองนายกรัฐมนตรี เป็นประธานเปิดงาน "วันภาษาไทยแห่งชาติ 29 กรกฎาคม ประจําปี พ.ศ.2560"
วันที่ 27 กรกฎาคม 2560 เวลา 09.30 น. ที่หอประชุมใหญ่ศูนย์วัฒนธรรมแห่งประเทศไทย พลเอกธนะศักดิ์ ปฏิมาประกร รองนายกรัฐมนตรี เป็นประธานเปิดงาน "วันภาษาไทยแห่งชาติ 29 กรกฎาคม ประจําปี พ.ศ.2560" พร้อมมอบเข็ม โล่เชิดชูเกียรติและรางวัลให้แก่ปูชนียบุคคลด้านภาษาไทย 2 รางวัล ผู้ใช้ภาษาไทยดีเด่นชาวไทยและต่างชาติ 15 รางวัล ผู้ใช้ภาษาไทยถิ่นดีเด่น 8 รางวัล และผู้มีคุณูปการต่อการใช้ภาษาไทยประเภทบุคคลและประเภทองค์กร 10 รางวัล และผู้แทนสถานเอกอัครราชทูตประจําประเทศไทย 10 ประเทศ รวมทั้งศิลปินผู้ได้รับรางวัลเพชรในเพลง 23 รางวัลโดยมี รัฐมนตรีว่าการกระทรวงวัฒนธรรม ผู้ช่วยรัฐมนตรีประจํากระทรวงวัฒนธรรม ปลัดกระทรวงวัฒนธรรม ครู อาจารย์ นักเรียน นักศึกษาและประชาชนเข้าร่วมงานจํานวนมาก
*************
รัฐบาลไทย-ข่าวทำเนียบรัฐบาล-ปลัดวธ.เปิดงานสมัชชาเด็กและเยาวชนว่าด้วยสื่อปลอดภัยและสร้างสรรค์ ส่วนภูมิภาค
วันอังคารที่ 2 พฤษภาคม 2560
ปลัดวธ.เปิดงานสมัชชาเด็กและเยาวชนว่าด้วยสื่อปลอดภัยและสร้างสรรค์ ส่วนภูมิภาค
ปลัดวธ.เปิดงานสมัชชาเด็กและเยาวชนว่าด้วยสื่อปลอดภัยและสร้างสรรค์ ส่วนภูมิภาค
วันที่ 29 เมษายน 2560 เวลา 13.30 น. นายกฤษศญพงษ์ ศิริ ปลัดกระทรวงวัฒนธรรมเป็นประธานพิธีเปิดงานสมัชชาเด็กและเยาวชนว่าด้วยสื่อปลอดภัยและสร้างสรรค์ ส่วนภูมิภาค โดยมีนายวสันต์ ภัยหลีกลี้ ผู้จัดการกองทุนพัฒนาสื่อปลอดภัยและสร้างสรรค์ นางสาวจุฑามาศ ใหญ่คุ้ม นักวิชาการวัฒนธรรมชํานาญการพิเศษ รักษาราชการแทนผู้อํานวยการสํานักเฝ้าระวังทางวัฒนธรรม นางสาววิชดา นฤวรพัฒน์ หัวหน้างานสื่อสารเพื่อการเปลี่ยนแปลงฯ ศูนย์คุณธรรม (องค์การมหาชน) เครือข่ายยุวทัศน์ กรุงเทพฯ และภาคีเครือข่ายเข้าร่วมในพิธี ณ โรงแรมกานต์มณี พาเลซ กรุงเทพฯ
รัฐบาลไทย-ข่าวทำเนียบรัฐบาล- สำนักงานพระพุทธศาสนาแห่งชาติ โดยสำนักงานพุทธมณฑล ขอเชิญพุทธศาสนิกชนร่วมงานเทศน์มหาชาติและปฏิบัติธรรมเฉลิมพระเกียรติพระบาทสมเด็จพระเจ้าอยู่หัว และพระบรมวงศานุวงศ์
วันเสาร์ที่ 21 กันยายน 2562
สํานักงานพระพุทธศาสนาแห่งชาติ โดยสํานักงานพุทธมณฑล ขอเชิญพุทธศาสนิกชนร่วมงานเทศน์มหาชาติและปฏิบัติธรรมเฉลิมพระเกียรติพระบาทสมเด็จพระเจ้าอยู่หัว และพระบรมวงศานุวงศ์
สํานักงานพระพุทธศาสนาแห่งชาติ โดยสํานักงานพุทธมณฑล ขอเชิญพุทธศาสนิกชนร่วมงานเทศน์มหาชาติและปฏิบัติธรรมเฉลิมพระเกียรติพระบาทสมเด็จพระเจ้าอยู่หัว และพระบรมวงศานุวงศ์
สํานักงานพระพุทธศาสนาแห่งชาติ โดยสํานักงานพุทธมณฑล ขอเชิญพุทธศาสนิกชนร่วมงานเทศน์มหาชาติและปฏิบัติธรรมเฉลิมพระเกียรติพระบาทสมเด็จพระเจ้าอยู่หัว และพระบรมวงศานุวงศ์ เนื่องในโอกาสมหามงคลพระราชพิธีบรมราชาภิเษก ระหว่างวันที่ 19 – 22 กันยายน 2562 ณ หอประชุมพุทธมณฑล อําเภอพุทธมณฑล จังหวัดนครปฐม ดูรายละเอียดเพิ่มเติมได้ที่ www.onab.go.th หรือติดต่อสอบถามเพิ่มเติมได้ที่ โทร. 0 2441 7965 – 6
ขอเชิญร่วมรับเสด็จ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จะเสด็จพระราชดําเนินทรงสดับพระธรรมเทศนามหาชาติเวสสันดรชาดกและทรงเป็นประธานกัณฑ์เทศน์มหาชาติ “กัณฑ์มหาราช” ในงานเทศน์มหาชาติและปฏิบัติธรรมเฉลิมพระเกียรติพระบาทสมเด็จพระเจ้าอยู่หัว และพระบรมวงศานุวงศ์ เนื่องในโอกาสมหามงคลพระราชพิธีบรมราชาภิเษก ในวันเสาร์ที่ 21 กันยายน 2562 เวลา 14.00 น. ณ หอประชุมพุทธมณฑล จังหวัดนครปฐม
รัฐบาลไทย-ข่าวทำเนียบรัฐบาล-ทิ้งหน้ากากอนามัยอย่างไรให้ถูกวิธี
วันพฤหัสบดีที่ 28 พฤษภาคม 2563
ทิ้งหน้ากากอนามัยอย่างไรให้ถูกวิธี
มีแนวทางอย่างไรบ้างนะ
1.เมื่อเลิกใช้ต้องจับสายคล้องหู ถอดหน้ากากออกโดยไม่สัมผัสด้านในของหน้ากากอนามัย
2.พับหน้ากากอนามัย
3.ม้วนสายคล้องหูและนํามาพันรอบหน้ากากอนามัย
4.นําหน้ากากอนามัยใส่ถุงและมัดปากถุงให้แน่น
5.ทิ้งลงถังขยะที่มีฝาปิดมิดชิดโดยแยกจากขยะทั่วไป
6.ล้างมือให้สะอาดทันที
รัฐบาลไทย-ข่าวทำเนียบรัฐบาล-หากมีความจำเป็นต้องพาเด็กไปโรงพยาบาล ควรมีวิธีการปฏิบัติตนอย่างไร เพื่อป้องกันการรับเชื้อไวรัสโควิด-19 ??
วันเสาร์ที่ 4 เมษายน 2563
หากมีความจําเป็นต้องพาเด็กไปโรงพยาบาล ควรมีวิธีการปฏิบัติตนอย่างไร เพื่อป้องกันการรับเชื้อไวรัสโควิด-19 ??
ต้องพาเด็กไปโรงพยาบาลมีวิธีการปฏิบัติตนอย่างไร
Q : หากมีความจําเป็นต้องพาเด็กไปโรงพยาบาล ควรมีวิธีการปฏิบัติตนอย่างไร เพื่อป้องกันการรับเชื้อไวรัสโควิด-19 ??
A : หากไม่ใช่เหตุฉุกเฉิน ควรนัดหมายล่วงหน้าก่อน เพื่อป้องกันการรอคิวที่อาจจะแออัด และมีการสวมหน้ากากอนามัยให้เด็กตลอดเวลาที่อยู่ในโรงพยาบาล หลีกเลี่ยงการสัมผัสสิ่งของด้วยมือเปล่า เมื่อกลับถึงบ้านแล้วให้รีบล้างมือและหน้าอย่างละเอียด
รัฐบาลไทย-ข่าวทำเนียบรัฐบาล-มหาดไทยสั่งผู้ว่าฯ ทุกจังหวัดพิจารณาปิดสถานบริการหากสถานการณ์ไม่คลี่คลาย พร้อมเข้มทุกจุดผ่านด่านประเทศเพื่อนบ้าน [กระทรวงมหาดไทย]
วันพุธที่ 18 มีนาคม 2563
มหาดไทยสั่งผู้ว่าฯ ทุกจังหวัดพิจารณาปิดสถานบริการหากสถานการณ์ไม่คลี่คลาย พร้อมเข้มทุกจุดผ่านด่านประเทศเพื่อนบ้าน [กระทรวงมหาดไทย]
มหาดไทยสั่งผู้ว่าฯ ทุกจังหวัดพิจารณาปิดสถานบริการหากสถานการณ์ไม่คลี่คลาย พร้อมเข้มทุกจุดผ่านด่านประเทศเพื่อนบ้าน
วันนี้ (18 มี.ค.63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่คณะรัฐมนตรีมีมติในคราวที่ประชุม เมื่อวันที่ 17 มีนาคม 2563 และ พลเอก ประยุทธ์ จันทร์โอชา นายกรัฐมนตรี ได้แถลงมาตรการเพื่อสกัดกั้นการแพร่ระบาดของโรคโควิด 19 ซึ่งได้กําหนดมาตรการป้องกัน เพื่อลดโอกาสการแพร่ระบาดของโรคติดเชื้อไวรัสโคโรนา 2019 หรือโควิด 19 (Coronavirus Disease2019 (COVID-19)) ซึ่งกระทรวงมหาดไทย ได้แจ้งให้ทุกจังหวัด/อําเภอ งดออกใบอนุญาตการจัดให้มีการเล่นการพนันชนไก่ กัดปลา ชกมวย แข่งม้า ชนโค ไปแล้วนั้น
พลเอก อนุพงษ์ เผ่าจินดา กล่าวว่า เพื่อเป็นป้องกันและสกัดกั้นการแพร่ระบาดอย่างเข้มงวด จึงได้มอบหมายให้ นายฉัตรชัย พรหมเลิศ ปลัดกระทรวงมหาดไทย สั่งการให้ผู้ว่าราชการจังหวัดที่มีช่องทางเข้า-ออกระหว่างประเทศ (จุดผ่านแดนถาวร จุดผ่อนปรนพิเศษ จุดผ่อนปรนการค้า จุดผ่านแดนชั่วคราว ท่าอากาศยานและท่าเรือระหว่างประเทศ และด่านตรวจคนเข้าเมือง) ดําเนินการคัดกรองคนต่างด้าวและคนไทยที่เดินทางเข้ามาในราชอาณาจักรผ่านช่องทางดังกล่าวให้เป็นไปตามมาตรการคัดกรอง แยกกัก กักกัน หรือคุมไว้สังเกต เพื่อให้การเฝ้าระวัง ป้องกัน และควบคุมโรคจากผู้เดินทางซึ่งมาจากท้องที่หรือเมืองท่านอกราชอาณาจักรตามที่กรมควบคุมโรคกําหนดอย่างเข้มงวด โดยให้มีเจ้าหน้าที่ที่เกี่ยวข้องตามกฎหมาย เข้าร่วมดําเนินการดําเนินมาตรการเฝ้าระวังและป้องกันตามที่กระทรวงสาธารณสุขกําหนดอย่างเคร่งครัด
นอกจากนั้น ให้ผู้ว่าราชการจังหวัดทุกจังหวัด (ยกเว้นจังหวัดปริมณฑลที่ได้ดําเนินการไปแล้ว) ดําเนินการตามมาตรการเฝ้าระวัง และป้องกันตามที่กระทรวงสาธารณสุขกําหนดอย่างเคร่งครัด หากสถานการณ์ไม่คลี่คลายให้ผู้ว่าราชการจังหวัดโดยความเห็นชอบของคณะกรรมการโรคติดต่อจังหวัดพิจารณาสั่งปิดสถานบริการและสถานประกอบการที่เปิดให้บริการในลักษณะคล้ายกับสถานบริการต่อไป
กองสารนิเทศ สป.มท.
ครั้งที่ 36/2563
วันที่ 18 มี.ค. 2563
รัฐบาลไทย-ข่าวทำเนียบรัฐบาล-กระทรวงเกษตรฯ ขานรับนโยบายรัฐบาล
วันจันทร์ที่ 5 สิงหาคม 2562
กระทรวงเกษตรฯ ขานรับนโยบายรัฐบาล
กระทรวงเกษตรฯ ขานรับนโยบายรัฐบาล ผนึกกําลังทุกภาคส่วน เตรียมเดินหน้าแก้ปัญหาเร่งด่วนช่วยเหลือเกษตรกรทั่วประเทศ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมมอบนโยบาย และแนวทางการจัดทํางบประมาณรายจ่ายประจําปีงบประมาณ พ.ศ. 2563 โดยมีร้อยเอกธรรมนัส พรหมเผ่า นางสาวมนัญญา ไทยเศรษฐ์ และนายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ร่วมประชุมพร้อมด้วยผู้บริหารระดับสูงของกระทรวงเกษตรและสหกรณ์ ณ กรมชลประทาน ถนนสามเสน กรุงเทพฯ ว่า ขอให้ข้าราชการกระทรวงเกษตรเกษตรและสหกรณ์ ยึดมั่นหลักการทํางาน 4 ข้อ ประกอบด้วย 1. ให้ทุกหน่วยงานบูรณาการทํางานร่วมกัน มีการสื่อสาร เชื่อมโยงข้อมูลที่สําคัญ สามารถนํามาใช้ประโยชน์ร่วมกันได้ 2. มุ่งเน้นระบบการตลาดนําการผลิต โดยให้ประสานงานร่วมกับกระทรวงพาณิชย์ ทูตพาณิชย์ ทูตเกษตร ใช้เทคโนโลยีนวัตกรรม และบุคคลากรในการเข้ามาช่วยบริหารงานด้านการเกษตร โดยตั้งเป้าหมายว่า จะทําให้เกษตรกรรู้ว่าควรจะปลูกพืชชนิดใด โดยมีตลาดส่งออกที่แน่นอน   3. ส่งเสริมสนับสนุนเกษตรอินทรีย์ โดยมอบหมายให้ปลัดกระทรวงเกษตรและสหกรณ์ ไปศึกษาดูว่าจะบูรณาการหน่วยงานที่เกี่ยวข้องในเรื่องนี้ได้อย่างไร ทั้งการลดต้นทุนการผลิต ลดใช้สารเคมี การเพิ่มมูลค่าผลผลิต โดยนํานวัตกรรม งานวิจัย เทคโนโลยีเข้ามาช่วย และ 4. ขอให้ทํางานเชิงรุก โดยมีการวางแผนงานที่ชัดเจนและรอบคอบ ทั้งนี้ ให้ยึดประโยชน์แก่ประชาชนเป็นหลัก
“เรื่องเร่งด่วนที่จะต้องดําเนินการเป็นอันดับแรก คือ 1. การบริหารจัดการน้ํา ซึ่งต้องทําทันทีเนื่องจากเป็นเรื่องที่เกี่ยวข้องกับการดําเนินชีวิตของประชาชนและเกษตรกร การเพิ่มพื้นที่แหล่งกักเก็บน้ําสําหรับอุปโภคบริโภค การสร้างฝาย การสร้างอ่างเก็บน้ําขนาดเล็ก เพื่อแก้ปัญหาภัยแล้ง ในส่วนของปัญหาอุทกภัยต้องมีการวางแผนการดําเนินการล่วงหน้า   2. การให้ความช่วยเหลือเกษตรกรในด้านต่าง ๆ อาทิ การแก้ปัญหาโรคระบาดในพืชและสัตว์ การแก้ปัญหาราคายางพาราตกต่ํา และการแก้ปัญหาการทําประมงผิดกฎหมาย เป็นต้น” รัฐมนตรีเกษตรฯ กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีเผยไม่ให้ความสำคัญกับกลุ่มเคลื่อนไหวการเมือง ขอให้เลิกเคลื่อนไหวสร้างความเดือนร้อน
วันอังคารที่ 27 มีนาคม 2561
นายกรัฐมนตรีเผยไม่ให้ความสําคัญกับกลุ่มเคลื่อนไหวการเมือง ขอให้เลิกเคลื่อนไหวสร้างความเดือนร้อน
นายกรัฐมนตรีเผยไม่ให้ความสําคัญกับกลุ่มเคลื่อนไหวการเมือง ขอให้เลิกเคลื่อนไหวสร้างความเดือนร้อน
วันนี้ (27 มีนาคม 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงสถานการณ์บ้านเมืองว่า ส่วนตัวแล้วไม่ได้ให้ความสําคัญกับกลุ่มที่มีการเคลื่อนไหว เพราะส่วนใหญ่เป็นกลุ่มบุคคลเดิม ๆ ซึ่งอาจมีวัตถุประสงค์อย่างอื่นด้วย และอาจจะมีการสนับสนุนจากกลุ่มบุคคลภายนอก โดยเชื่อว่ากลุ่มบุคคลที่เคลื่อนไหวไม่มีเจตนาบริสุทธิ์เต็มร้อยเปอร์เซ็น แต่ก็อาจจะมีบ้างบุคคลที่มีเจตนาบริสุทธิ์ ทั้งนี้ ได้สั่งการตรวจสอบในทางลึกแล้วว่ามีความเกี่ยวข้องเชื่อมโยงกับพรรคการเมืองหรือไม่ และขอให้เข้าใจด้วยว่าบ้านเมืองต้องการอะไร ซึ่งกรอบระยะเวลา รวมถึงกฎหมายเกี่ยวกับการเลือกตั้งก็มีออกมาแล้ว จะออกมาเคลื่อนไหวทําไม ขอให้เลิกเคลื่อนไหวสร้างความเดือนร้อนกระทบต่อประชาชน และฝ่าฝืนคําสั่ง
--------------------------------------------------
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.พิษณุโลก ช่วยเหลือกลุ่มเปราะบาง และซ่อมบ้านคนยากจน พร้อมสานพลัง บ้าน วัด โรงเรียน ร่วมพัฒนาเด็ก เยาวชน อย่างมีคุณภาพ
วันพุธที่ 29 กรกฎาคม 2563
รมว.พม. ลงพื้นที่ จ.พิษณุโลก ช่วยเหลือกลุ่มเปราะบาง และซ่อมบ้านคนยากจน พร้อมสานพลัง บ้าน วัด โรงเรียน ร่วมพัฒนาเด็ก เยาวชน อย่างมีคุณภาพ
รมว.พม. ลงพื้นที่ จ.พิษณุโลก ช่วยเหลือกลุ่มเปราะบาง และซ่อมบ้านคนยากจน พร้อมสานพลัง บ้าน วัด โรงเรียน ร่วมพัฒนาเด็ก เยาวชน อย่างมีคุณภาพ
เมื่อวันที่ 26 ก.ค. 63เวลา 09.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)นําคณะผู้บริหารกระทรวง พม. และหน่วยงานที่เกี่ยวข้องลงพื้นที่ตําบลท่าหมื่นราม อําเภอวังทอง จังหวัดพิษณุโลก เพื่อพบปะเยี่ยมประชาชน พร้อมให้ความช่วยเหลือกลุ่มเป้าหมายที่ประสบปัญหาความเดือดร้อนทางสังคม โดยได้มอบบ้านพอเพียงชนบท จํานวน 5 หลัง สําหรับครอบครัวที่มีฐานะยากจนและประสบปัญหาความเดือดร้อนด้านที่อยู่อาศัยมีสภาพที่อยู่อาศัยไม่มั่นคงแข็งแรง ด้วยเงินสนับสนุนจากสถาบันพัฒนาองค์กรชุมชน (องค์การมหาชน) หรือ พอช. เพื่อซ่อมแซมบ้าน หลังละ 18,000 บาท พร้อมทั้งมอบเงินปรับปรุงสภาพบ้านผู้สูงอายุ จากกรมกิจการผู้สูงอายุ (ผส.) และเงินช่วยเหลือผู้ประสบปัญหาทางสังคมในกรณีฉุกเฉิน จากสํานักสํานักงานพัฒนาสังคมและความมั่นคงของมนุษย์จังหวัดพิษณุโลก (สนง.พมจ.พิษณุโลก) นอกจากนี้ ยังได้มอบพระบรมฉายาลักษณ์พระบาทสมเด็จพระเจ้าอยู่หัว พร้อมกรอบ ถุงยังชีพ และเมล็ดพันธุ์ต้นกล้าผักสวนครัวให้กับผู้นําชุมชน 14 หมู่บ้าน เพื่อนําไปปลูกไว้รับประทานในชุมชนตามแนวทางเศรษฐกิจพอเพียงต่อไป จากนั้น ได้เดินทางไปพบปะประชาชนจาก 3 สถาบันหลัก : บ้าน วัด โรงเรียน สร้างพลังชุมชน ตามแนวคิดบวรประกอบด้วยพระภิกษุ ครู นักเรียน และผู้ปกครอง เพื่อร่วมกันช่วยเหลือและพัฒนาเด็ก เยาวชน ให้มีคุณภาพ ด้วยความรู้และทักษะทางการศึกษา พร้อมทั้งมอบเงินสงเคราะห์เด็กในครอบครัวยากจน เครื่องอุปโภคบริโภค และอุปกรณ์กีฬา ณ โรงเรียนเนินสะอาดวิทยาคม อีกทั้งได้เดินทางไปมอบเงินสงเคราะห์ครอบครัวผู้มีรายได้น้อย และเครื่องอุปโภคบริโภคให้แก่ประชาชนกลุ่มเปราะบางที่ประสบปัญหาความเดือดร้อนทางสังคม และได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จํานวน 125 ราย ณ บ้านสวนดินทอง ตําบลดินทอง อําเภอวังทอง จังหวัดพิษณุโลก
รัฐบาลไทย-ข่าวทำเนียบรัฐบาล-รองปลัดวรวรรณ เข้าร่วมประชุมติดตามสถานการณ์บริหารจัดการการแพร่ระบาดของโรคติดเชื้อไวรัสโคโรนา 2019 (โควิด-19)
วันจันทร์ที่ 16 มีนาคม 2563
รองปลัดวรวรรณ เข้าร่วมประชุมติดตามสถานการณ์บริหารจัดการการแพร่ระบาดของโรคติดเชื้อไวรัสโคโรนา 2019 (โควิด-19)
นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมติดตามสถานการณ์บริหารจัดการการแพร่ระบาดของโรคติดเชื้อไวรัสโคโรนา 2019 (โควิด-19) ณ ตึกสันติไมตรี ทําเนียบรัฐบาล
วันที่ 15 มีนาคม 2563 เวลา 09.30 - 12.00 น. นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมติดตามสถานการณ์บริหารจัดการการแพร่ระบาดของโรคติดเชื้อไวรัสโคโรนา 2019 (โควิด-19) ณ ตึกสันติไมตรี ทําเนียบรัฐบาล โดยมีพลเอกประยุทธ์ จันทร์โอชา นายกรัฐมนตรี เป็นประธาน ซึ่งเป็นการประชุมเพื่อรับทราบสถานการณ์ในปัจจุบันและเตรียมการก่อนการประชุมคณะกรรมการบริหารสถานการณ์บริหารการแพร่ระบาดของโรคติดเชื้อไวรัสโคโรนา 2019 (โควิด-19) ในวันจันทร์ที่ 16 มีนาคม 2563 เวลา 9.30 น. ณ ทําเนียบรัฐบาล ในเบื้องต้นมีประเด็นที่เกี่ยวข้องกับกระทรวงอุตสาหกรรม ใน 2 เรื่องคือ 1) กระทรวงอุตสาหกรรม โดยสํานักงานมาตรฐานผลิตภัณฑ์อุตสาหกรรม ช่วยตรวจสอบหน้ากากอนามัยประเภทผ้าหรือหน้ากากประเภทอื่นที่ไม่ใช้เพื่อการแพทย์ ซึ่งมีการนําเข้าหรือจําหน่ายอยู่ในปัจจุบัน ว่าได้มาตรฐานหรือไม่ และ 2) ให้หน่วยงานจัดทําแผนหรือมาตรการรองรับผลกระทบด้านเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และนอกจากนี้นายกรัฐมนตรีได้เยี่ยมชมและให้กําลังใจเจ้าหน้าที่ที่เป็นผู้แทนของทุกกระทรวง ประจําศูนย์บริหารสถานการณ์ฯ ดังกล่าว
รัฐบาลไทย-ข่าวทำเนียบรัฐบาล-พม. จัดประชุม (working group) การแก้ปัญหารุกลำน้ำสาธารณะ (คลองลาดพร้าว) ครั้งที่ 2/2561
วันจันทร์ที่ 19 กุมภาพันธ์ 2561
พม. จัดประชุม (working group) การแก้ปัญหารุกลําน้ําสาธารณะ (คลองลาดพร้าว) ครั้งที่ 2/2561
พม. จัดประชุม (working group) การแก้ปัญหารุกลําน้ําสาธารณะ (คลองลาดพร้าว) ครั้งที่ 2/2561
วันนี้ (19 ก.พ. 61) เวลา 09.00 น.พลเอก สุรศักดิ์ ศรีศักดิ์ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์เป็นประธานในการประชุม (working group) การแก้ปัญหารุกลําน้ําสาธารณะ (คลองลาดพร้าว) ครั้งที่ 2/2561 โดยมีผู้แทนจากหน่วยงานที่เกี่ยวข้องเข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
รัฐบาลมีนโยบายในการจัดระเบียบชุมชนริมคลองเพื่อพัฒนาคุณภาพชีวิตของประชาชน ให้เกิดความมั่นคงทั้งด้านที่อยู่อาศัยและสภาพแวดล้อม อีกทั้งเป็นการเพิ่มประสิทธิภาพในการระบายน้ํา เพื่อลดปัญหาน้ําท่วมในระยะยาว โดยได้มอบหมายให้กรุงเทพมหานครสร้างเขื่อนระบายน้ํา และกระทรวงการพัฒนาสังคมและความมั่นคงของมนุษย์ (พม.) โดยสถาบันพัฒนาองค์กรชุมชน (องค์การมหาชน ) หรือ พอช. ดําเนินโครงการพัฒนาที่อยู่อาศัยชุมชนริมคลอง หรือ "บ้านประชารัฐริมคลอง” (โครงการบ้านมั่นคง) ทั้งนี้ สําหรับการประชุม (working group) การแก้ปัญหารุกล้ําน้ําสาธารณะ (คลองลาดพร้าว) ครั้งนี้ เป็นการบูรณาการกับหน่วยงานที่เกี่ยวข้อง เพื่อติดตามตามการดําเนินงานและนําไปสู่การแก้ไขปัญหาในการลงพื้นที่ปฏิบัติงานให้มีประสิทธิภาพมากขึ้น โดยที่ประชุมได้รับทราบความคืบหน้าของโครงการดังกล่าว ซึ่งจากการลงพื้นที่มีผลตอบรับที่ดีขึ้น ประชาชนมีความเข้าใจมากขึ้น ทําให้สามารถสร้างบ้านเพิ่มเติมได้มากยิ่งขึ้น การสร้างเขื่อนก็มีความคืบหน้ามากขึ้น โดย กทม. มีการตอกเสาเข็มไปแล้วจํานวน 18,448 ต้น ซึ่งขณะนี้ มีความคืบหน้าในการก่อสร้างบ้านเสร็จเรียบร้อยแล้วรวม 1,056 ครัวเรือน ในพื้นที่ 18 ชุมชน และอยู่ระหว่างการก่อสร้าง จํานวน 1,297 ครัวเรือน ในพื้นที่ 18 ชุมชน อีกทั้งยังมีอีกประมาณ 100 ครัวเรือน ที่เริ่มก่อสร้างบ้าน
ส่วนแผนการรื้อย้ายบ้านออกจากแนวสร้างเขื่อน ที่ประชุมได้มอบหมายให้ทํางานแบบบูรณาการแต่มีการแบ่งบทบาทความรับผิดชอบที่ชัดเจน โดยให้คณะทํางานของคณะอนุกรรมการบริหารจัดการและพัฒนาพื้นที่ริมคลองลาดพร้าว รับผิดชอบการเจรจากับกลุ่มผู้รุกล้ําริมคลอง ให้ยินยอมรื้อย้ายออกจากพื้นที่ เพื่อสร้างเขื่อน และเข้าร่วมโครงการบ้านมั่นคง เมื่อได้ข้อสรุปแล้วให้มอบข้อมูลให้กับ พอช. ซึ่งเป็นผู้รับผิดชอบในการดําเนินการรื้อย้ายร่วมกับสหกรณ์เคหสถานแต่ละชุมชน และคืนพื้นที่ให้ กทม. เป็นผู้รับผิดชอบในการสร้างเขื่อน สําหรับการเตรียมพื้นที่ เพื่อจัดทําที่พักชั่วคราว และบ้านเช่าให้กับกลุ่มเข้าร่วมโครงการหลังจากรื้อย้ายบ้านและรอสร้างบ้านมั่นคงสําเร็จมีพื้นที่สร้างที่พักชั่วคราวแล้วจํานวนกว่า 250 ครัวเรือน และมีห้องพักของการเคหะแห่งชาติ (กคช.) พร้อมให้เช่าในราคาถูกจํานวนกว่า 1,600 ห้อง โดยหน่วยงานที่เกี่ยวข้องจะไปทําแผนการจัดชุมชนเข้าไปพักชั่วคราวในแต่ละพื้นที่
"ทั้งนี้ การดําเนินโครงการดังกล่าวรัฐบาลมีความมุ่งมั่นให้เกิดประโยชน์สูงสุดต่อประชาชนในด้านต่างๆ อาทิ การแก้ไขปัญหาน้ําท่วมในระยะยาว มีภูมิทัศน์ริมคลองที่สวยงามเป็นระเบียบเรียบร้อย มีสภาพความเป็นอยู่ที่ดี และทําให้ประชาชนในพื้นที่มีที่อยู่อาศัยที่มั่นคง ปลอดภัย มีสภาพแวดล้อมที่ดี ส่งผลให้มีคุณภาพชีวิตที่ดีขึ้นต่อไป”พลเอก สุรศักดิ์กล่าวในตอนท้าย
รัฐบาลไทย-ข่าวทำเนียบรัฐบาล-กสร. ชูกลไกบริหารงานบุคคลเชื่อมสัมพันธ์นายจ้าง ลูกจ้าง
วันพุธที่ 7 กุมภาพันธ์ 2561
กสร. ชูกลไกบริหารงานบุคคลเชื่อมสัมพันธ์นายจ้าง ลูกจ้าง
กรมสวัสดิการและคุ้มครองแรงงาน จัดโครงการทรัพยากรแรงงาน หลักสูตรนักบริหารงานบุคคลขั้นสูง ชูเป็นกลไกเชื่อมสัมพันธ์อันดีนายจ้าง ลูกจ้างในสถานประกอบกิจการ ตั้งเป้าเพิ่มขีดความสามารถการแข่งขันทางการค้าควบคู่กับการพัฒนาคุณภาพชีวิตของแรงงานอย่างยั่งยืน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน(กสร.) กล่าวภายหลังเป็นประธานในพิธีเปิดโครงการพัฒนาทรัพยากรแรงงาน หลักสูตร นักบริหารงานบุคคลขั้นสูง ณ ห้องประชุม ศ. นิคม จันทรวิทุร ชั้น 5 กรมสวัสดิการและคุ้มครองแรงงาน วันที่ 7 กุมภาพันธ์ 2561 ว่า กสร.ได้จัดโครงการพัฒนาทรัพยากรแรงงาน หลักสูตรนักบริหารงานบุคคลขั้นสูงขึ้น โดยเชิญเจ้าของสถานประกอบกิจการ กรรมการผู้จัดการ และผู้จัดการบริหารงานบุคคลจากภาคเอกชนเข้าร่วมโครงการ เนื่องจากนักบริหารงานบุคคล เป็นกลไกที่สําคัญในการสร้างความร่วมมือ เชื่อมต่อทัศนคติและความสัมพันธ์อันดีระหว่างนายจ้างลูกจ้างในสถานประกอบกิจการ
อธิบดีกสร. กล่าวเพิ่มเติมว่า เจ้าของสถานประกอบกิจการและผู้บริหารงานบุคคลในระดับสูงของภาคเอกชน จํานวน 40 คน ที่เข้าร่วมโครงการฯ ในวันนี้ จะได้ทราบถึงนโยบายการบริหารงานด้านแรงงานของรัฐบาล ข้อกฎหมาย และมาตรฐานด้านแรงงานที่เกี่ยวข้อง รวมถึงแนวทางในการสร้างเสริมแรงงานสัมพันธ์ที่ดี ตลอดจนได้มีโอกาสในการแลกเปลี่ยนประสบการณ์ในการทํางานระหว่าง และสามารถนําความรู้ที่ได้รับไปปรับใช้ในการบริหารงานบุคคลเพื่อสร้างผลิตภาพในการประกอบการ นําไปสู่การเพิ่มขีดความสามารถทางการค้า ควบคู่กับการสร้างพัฒนาคุณภาพชีวิตของลูกจ้าง นอกจากนี้จะเป็นเครือข่ายด้านการบริหารงานบุคคลร่วมกับสวัสดิการและคุ้มครองแรงงานต่อไป
รัฐบาลไทย-ข่าวทำเนียบรัฐบาล-นายกฯห่วงประชาชน เตือน "การ์ดอย่าตก" ป้องกันโควิดระบาดรอบ 2
วันอาทิตย์ที่ 12 กรกฎาคม 2563
นายกฯห่วงประชาชน เตือน "การ์ดอย่าตก" ป้องกันโควิดระบาดรอบ 2
นายกฯห่วงประชาชน เตือน "การ์ดอย่าตก" ป้องกันโควิดระบาดรอบ 2
โฆษกรัฐบาลเผย นายกรัฐมนตรี ห่วงประชาชน ฝากเตือน"การ์ดอย่าตก" ต้องระวังตัว แนะใช้ชีวิตตามวิถีใหม่ New Normal ป้องกันการแพร่ระบาดโควิด-19 ระลอก 2 ย้ําโรงเรียนทั่วประเทศต้องปฎิบัติตามมาตรการที่เข้มงวด
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวว่าพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ฝากเตือนพี่น้องประชาชนทั้งประเทศ "การ์ดอย่าตก" ในการป้องกันการแพร่ระบาดโรคโควิด-19 แม้รัฐบาลจะได้ผ่อนปรนมาตรการเฝ้าระวังต่างๆไปมากแล้ว เพื่อให้เศรษฐกิจสามารถเดินหน้าไปได้ แต่ทุกคนทุกภาคส่วนยังคงต้องให้ความสําคัญกับการป้องกันตัวเองให้มากขึ้น ขอให้เข้มงวดกับการใช้ชีวิต ตามวิถีใหม่ New Normal เพื่อป้องกันตนเองจากการติดเชื้อ
ที่ผ่านมารัฐบาลได้คลายมาตรการเฝ้าระวังโรคระบาดได้ ก็เพราะได้รับความร่วมมือจากประชาชน ในการปฏิบัติตามข้อกําหนด รวมถึงป้องกันตัวเองจากความเสี่ยง ดังนั้นแม้วันนี้สถานการณ์โควิด-19 ในประเทศไทยจะคลี่คลายไปพอสมควรแล้ว แต่หลายประเทศสถานการณ์ยังน่าเป็นห่วง รัฐบาลยังจําเป็นต้องขอความร่วมมือทุกคนยังคงเฝ้าระวัง ป้องกันตัวเองจากความเสี่ยง หลีกเลี่ยงการกลับมาแพร่ระบาดของโควิด-19 ระลอก 2
ทั้งนี้เช่นเดียวกับสถานศึกษา โดยเฉพาะในส่วนของโรงเรียน ซึ่งได้เปิดเทอมปีการศึกษา 2563 ไปแล้วเมื่อวันที่ 1 กรกฎาคม 2563 ทุกโรงเรียนต้องปฎิบัติตามขั้นตอนการรักษาความปลอดภัยจากเชื่อไวรัสโควิด-19 จึงขอให้ทุกโรงเรียนเข้มงวดและปฎิบัติอย่างจริงจัง เพื่อไม่ให้เกิดปัญหาการแพร่ระบาดขึ้นมาอีก โดยเฉพาะในกลุ่มเด็กนักเรียนซึ่งนายกรัฐมนตรีเป็นห่วงได้ขอให้ทุกโรงเรียนทั่วประเทศช่วยเข้มงวดด้วย
ศาสตราจารย์ นฤมล กล่าวว่าหลังจากรัฐบาลได้ผ่อนคลายมาตรการต่างๆ พบว่าประชาชนมีการรวมกลุ่มและเดินทางไปต่างจังหวัดมากขึ้นด้วย ดังนั้นจึงขอให้ปฎิบัติตามมาตรการที่รัฐกําหนดอย่างเข้มงวด โดยเฉพาะการลงทะเบียนเข้า-ออก ผ่านแพลตฟอร์ม"ไทยชนะ" ซึ่งที่ผ่านมาพบว่าบางส่วนยังละเลย แต่การลงทะเบียนนี้สําคัญในการติดตาม สอบสวนโรค หากเกิดกรณีมีผู้ติดเชื้อใหม่
เมื่อการแพร่ระบาดของไวรัสโควิด-19 ลดลง อาจจจะทําให้ประชาชนบางส่วนปฏิบัติตนไม่เคร่งครัด ดังนั้นนายกรัฐมนตรีจึงขอย้ําว่า"การ์ดอย่าตก" เพราะถ้าหากประชาชนเริ่มที่จะผ่อนคลายตัวเอง ไม่ระมัดระวัง อาจทําให้ประเทศไทยเจอการแพร่ระบาดของไวรัสโควิด-19 ระบาดระลอก 2 ได้แน่นอน
แม้ประเทศไทยจะไม่พบผู้ติดเชื้อไวรัสโควิด-19 เพิ่มภายในประเทศเป็นวันที่ 47 แล้วก็ตาม จากรายงานของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. เมื่อวันที่ 11กรกฎาคม 2563 ก็ตาม  ดังนั้นเพื่อให้ประเทศไทยปลอดจากการแพร่ระบาดของไวรัสโควิด-19 พี่น้องประชาชนทั่วประเทศ จําเป็นต้องปฎิบัติตามขั้นตอนที่รัฐบาลประกาศ โดยเฉพาะการใช้ชีวิตแบบตามวิถีใหม่ New Normal
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม ให้การต้อนรับประธานคณะกรรมาธิการแม่น้ำมิสซิสซิปปีแห่งสหรัฐอเมริกา
วันอังคารที่ 17 มกราคม 2560
กระทรวงทรัพยากรธรรมชาติและสิ่งแวดล้อม ให้การต้อนรับประธานคณะกรรมาธิการแม่น้ํามิสซิสซิปปีแห่งสหรัฐอเมริกา
กระทรวงทรัพยากรธรรมชาติและสิ่งแวดล้อม ให้การต้อนรับประธานคณะกรรมาธิการแม่น้ํามิสซิสซิปปีแห่งสหรัฐอเมริกา ในโอกาสเข้าพบหารือถึงความก้าวหน้าในการดําเนินความร่วมมือระหว่างคณะกรรมาธิการแม่น้ําโขง
เมื่อเร็ว ๆ นี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะประธานคณะกรรมการแม่น้ําโขงแห่งชาติไทย พร้อมด้วยพลเอก อรรถนพ ศิริศักดิ์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม นายวรศาสน์ อภัยพงษ์ อธิบดีกรมทรัพยากรน้ํา และนายภาดล ถาวรกฤชรัตน์ รองอธิบดีกรมทรัพยากรน้ํา ร่วมต้อนรับประธานคณะกรรมาธิการมิสซิสซิปปีและคณะ ณ ชั้น 20 กระทรวงทรัพยากรธรรมชาติและสิ่งแวดล้อม
การเดินทางมาของประธานคณะกรรมาธิการแม่น้ํามิสซิสซิปปีแห่งสหรัฐอเมริกาและคณะ ในครั้งนี้มีวัตถุประสงค์เพื่อหารือถึงความก้าวหน้าในการดําเนินความร่วมมือระหว่างคณะกรรมาธิการแม่น้ําโขง และคณะกรรมาธิการมิสซิสซิปปีตามที่ได้มีการลงนามในบันทึกเพื่อความเข้าใจ (MOU) ฉบับที่ 2 เมื่อปี ค.ศ.2015 การดําเนินงานเพื่อบรรลุวิสัยทัศน์ของคณะกรรมาธิการแม่น้ําโขงและคณะกรรมาธิการมิสซิสซิปปี การพัฒนากระบวนการมีส่วนร่วมของประชาชนในการบริหารจัดการทรัพยากรน้ํา การดําเนินงานของไทยตามพันธกรณีของความตกลงว่าด้วยความร่วมมือเพื่อการพัฒนาลุ่มแม่น้ําโขง พ.ศ. 2538 การแลกเปลี่ยนแนวปฏิบัติที่ดีด้านการบริหารจัดการทรัพยากรน้ําข้ามพรมแดนระหว่างคณะกรรมาธิการแม่น้ําโขง และคณะกรรมาธิการมิสซิสซิปปี รวมถึงการเรียนเชิญรัฐมนตรีฯและคณะ เยี่ยมเยือนและลงพื้นที่โครงการของคณะกรรมาธิการมิสซิสซิปปี ณ สหรัฐอเมริกา ในช่วงเดือนเมษายน 2560 ภายใต้กรอบความร่วมมือข้อริเริ่มลุ่มน้ําโขงตอนล่าง (Lower Mekong Initiative: LMI) ต่อไป